קייט מקינון

קייט מקינון ברטהולד (באנגלית: Kate McKinnon Berthold; נולדה ב-6 בינואר 1984) היא שחקנית, קומיקאית, תסריטאית ומדבבת אמריקאית. ידועה כחברת צוות השחקנים של סדרת המערכונים המצליחה "סאטרדיי נייט לייב", אליה הצטרפה בשנת 2012, וידועה בשל הופעתה בסרטים "כדור חוץ" , "מכסחות השדים", "מסיבת השנה" , "לילה קשוח", "המרגל שזרק אותי", "יסטרדיי" ו-"פצצה".

מקינון ידועה בשל הדמויות והחיקויים שהיא מבצעת. ידועה בשל חיקוייה את זמר הפופ ג'סטין ביבר, את הקומיקאית ומנחת הטלוויזיה אלן דג'נרס, ואת מזכירת המדינה של ארצות הברית לשעבר הילרי קלינטון. הייתה מועמדת ל-9 פרסי אמי: אחד עבור "מוזיקה ומילים מקוריות"  ושמונה עבור "שחקנית משנה מצטיינת בסדרה קומית" , מתוכם זכתה פעמיים, בשנת 2016 ו-2017.

 ביוגרפיה 
נולדה בשם קת'רין מקינון ברטהולד (Kathryn McKinnon Berthold) בסי קליף , ניו יורק. היא בתם של לורה קמפבל, מדריכת הורים, ומייקל תומאס ברטהולד, אדריכל. לה אחות צעירה, אמילי. אביה הלך לעולמו כאשר שהייתה מקינון בת 18. משפחתה מגיעה מרקע נוצרי ממוצא סקוטי וגרמני.

כילדה, מקינון ניגנה בפסנתר, צ'לו וגיטרה. היא סיימה את בית הספר התיכון "נורת' שור" בניו יורק  ב-2002, ואת אוניברסיטת קולומביה ב-2006 עם תואר בחוג לתיאטרון, שם הקימה להקה קומית בשם "Tea Party", שהתמקדה בקומדיית אלתורים מוזיקלית. היא הייתה גם חברה ב-"Prangstgrüp", להקה קומית של סטודנטים שיצרה והקליטה מתיחות בקולג'.

 קריירה 
בשנת 2007, הצטרפה מקינון לצוות השחקנים המקורי של התוכנית "The Big Gay Sketch Show"  בערוץ הטלוויזיה לוגו, שם הייתה חברה בצוות במשך כל שלוש העונות.

מאז 2008, היא ביצעה באופן קבוע מערכונים קומיים בשידור חי בתיאטרון "Upright Citizens Brigade"  בעיר ניו יורק. היא עבדה גם כשחקנית מדבבת, ועשתה את קולותיהן של דמויות בסדרות כגון ".The Venture Bros" , "Robotomy"  ו-"Ugly Americans" . ב-2009 זכתה מקינון בפרס "NewNowNext"  עבור הקומיקאי העולה הטוב ביותר. ב-2010 הייתה מועמדת עבור פרס "הקומיקאי המתגלה" .

 סאטרדיי נייט לייב 
מקינון ערכה את הופעת הבכורה שלה בסאטרדיי נייט לייב ב-7 באפריל 2012. היא הלסבית המוצהרת הראשונה והגיי השלישי בצוות השחקנים של התוכנית (אחרי טרי סוויני  ודניטרה ואנס , שנטייתה המינית לא פורסמה אלא רק לאחר מותה). היא קודמה למעמד קבוע (רפרטוארי) בעונה 39 .

ב-2013 הייתה מקינון מועמדת לפרס אנטרטיינמנט ויקלי לשחקנית המשנה הטובה ביותר בקומדיה. ב-2014 זכתה מקינון בפרס הקומדיה האמריקאית  עבור שחקנית המשנה הטובה ביותר בטלוויזיה עבור עבודתה בסאטרדיי נייט לייב. ב-2014 הייתה מועמדת לפרס אמי "לשחקנית המשנה הבולטת בסדרה קומית", כמו גם "למוזיקה ומילים מקוריות", יחד עם ארבעה מעמיתיה בתוכנית, על השיר "Do It On My) Twin Bed)". ב-2015 הייתה מועמדת לפרס אמי לשחקנית המשנה הבולטת בסדרה קומית בפעם השנייה. ב-2016 זכתה לבסוף בפרס, לאחר שנים רבות מאז זכה בו שחקן של סאטרדיי נייט לייב.

היא החלה להופיע בתוכנית כהילרי קלינטון, בתקופת הבחירות לנשיאות ארצות הברית 2016. קלינטון האמיתית הופיעה לצדה במערכון בתוכנית הבכורה של עונה 41. מקינון אמרה על קלינטון שהיא "באופן חד משמעי רוצה שהיא תנצח" בבחירות 2016. בשבת שלאחר הבחירות היא ביצעה את תפקיד הילרי קלינטון בפתיחת התוכנית עם ביצוע סולו של השיר הללויה של לאונרד כהן, שהודעה על מותו פורסמה רק יומיים לפני כן. בשנת 2016 מקינון זכתה גם בפרס השחקנית הטובה ביותר בסדרה קומית עבור סאטרדיי נייט לייב בפרסי הקולנוע והטלוויזיה של בחירת המבקרים.

באוקטובר 2017, בפרק אותו הנחתה גל גדות, המגלמת את וונדר וומן, נישקה השחקנית הישראלית את מקינון במשך שניות ארוכות במהלך מערכון המתרחש על האי ממנו הגיעה גיבורת העל.

ב־20 במאי 2022 פורסם כי מקינון תעזוב את התוכנית בסיום עונתה ה־47.

 דמויות 
 אוליה פובלצקי (Olya Povlatsky), אשה רוסיה המופיעה במערכון הקבוע "עדכון סופשבוע" , ומשמיעה את דעותיה על אירועי היום ומשווה אותם אל הקשיים המזעזעים שהיא נתקלת בהם בכפר שלה.
 שילה סובאג' (Sheila Sovage), אשה שיכורה מאוד בבר, שבשעת הסגירה פוגשת ומתחברת אל גבר שיכור מאוד, אותו משחק המנחה האורח.
 דיני (Deenie), הידועה כ"אמא של מישהו", אשה בגיל העמידה המופיעה ב"עדכון סופשבוע" ומנסה לסכם אופרות סבון שצפתה בהן, אולם מכירה את הדמויות רק בכינויים שהיא עצמה העניקה להם, כמו "ציצים גדולים" ו"שפם". היא תמיד אוכלת (באמת) תבשיל מסריח מתוך קופסה, שבדרך כלל מעורר גם גועל וגם צחוק אצל הקריין קולין ג'וסט.
 ג'ודי קורק (Jodi Cork), אחת המנחות של "נשים במקום העבודה".
 ברברה דדרו (Barbara DeDrew), מתנדבת לסבית במקלט לחתולים בשם "שערות-שפם זה אנחנו" (Whiskers R We).
 גברת סנטיני (Mrs. Santini), דיירת בבניין דירות הכותבת פתקים פסיביים-אגרסיביים לשכניה. במקור בוצעה הדמות כאפי וילאפולוס (Effie Villalopolus) בסדרה הקומית "!Comedy Bang! Bang" .
 הלגה לייטלי (Helga Lately), מגישת טלוויזיה שוודית, המדברת רק בג'יבריש מוגזם שנשמע כשוודית, מדי פעם אומרת מילים גסות באנגלית.
 גברת ראפרטי (Mrs. Rafferty), אישה בת עשרים ושבע,(למרות למראה בגיל העמידה, כנראה בשל הטראומות החוזרות) אשר מופיע פאנל עם שניים מחבריה (בגילומם של ססילי סטרונג כהיפית בשם שרון, והמנחה האורח). שלושת החברים מספרים על חוויתם מאירוע לא נורמלי משותף (כמו חטיפה על ידי חייזרים, חיים אחרי המוות, גילוי שסנטה קלאוס אמיתי, ביקור רוחות רפאים וגילוי שמסע בזמן אפשרי). לשני החברים האחרים תמיד יש חוויה אידילית, בעוד שרפרטי עוברת חוויה אחרת וטראומטית במהלך האירוע ותמיד מאבדת את מכנסייה.
 לס דייקוויץ (Les Dykawitz), שוטרת לסבית משנות ה-70 העובדת במשטרת שיקגו יחד עם שותפתה, צ'ובינה פאצארלי (Chubina Fatzarelli), המשוחקת על ידי איידי בראיינט .
 דבט גולדרי (Debette Goldry), כוכבת-עבר הוליוודית מבוגרת, המשתתפת בפאנלים שונים סביב שולחן עגול.

 חיקויים מפורסמים 

 עבודות אחרות 
מלבד סאטרדיי נייט לייב, היא גם יצרה ומככבת בסדרת הרשת "Notary Publix" עם אחותה אמילי לין (Emily Lynne). בנוסף לאיידי בראיינט, המככבת בסדרה, כוכבי סאטרדיי נייט לייב בקי בנט , ג'יי פארואה  וכותבת התוכנית פולה פל , כולם כיכבו בתפקידי אורח בעונה הראשונה בת ששת הפרקים של הסדרה.

ב-2015 היא הופיעה במספר פרסומות לפורד פוקוס.

ב-2016 היא הנחתה במשותף את פרס אינדפנדנט ספיריט ה-31 עם קומייל ננג'יאני. עוד בשנת 2016, כיכבה מקינון בסרט "מכסחות השדים" לצדן של מליסה מקארתי ושחקניות "סאטרדיי נייט לייב" קריסטן ויג ולזלי ג'ונס. את הסרט ביים פול פייג' והוא מבוסס במקור על הזיכיון הקולנועי "מכסחי השדים" שנוצר בידי דן אקרויד. באותה שנה שיחקה בסרט "מסיבת השנה"  לצד ג'ניפר אניסטון וג'ייסון בייטמן.

בשנת 2017 שיחקה בקומדיה השחורה "לילה קשוח" לצד סקרלט ג'והנסון וזואי קרביץ.

היא הופיעה כמדבבת בסדרות כגון "משפחת סימפסון" ו"איש משפחה", ובסרטים כמו "מוצאים את דורי" (כאשתו הדגה של סטן), "אנגרי בירדס - הסרט" (כסטלה / אווה, אם יום ההולדת) ו"פרדיננד" (כלופה, העיזה הזקנה). בפברואר 2017 פורסם שתדבב את דמותה של גברת פריזל בהפקה המחודשת של סדרת האנימציה משנות ה-90, "אוטובוס הקסמים", שנקראה "אוטובוס הקסמים נוסע שוב".

בשנת 2019 שיחקה בסרט הדרמה הביוגרפי "פצצה" על פי תסריט מאת צ'ארלס רנדולף, בו היא מגלמת את דמותה של ג'ס קאר, שגם היא דמות של לסבית מוצהרת.

 חיים אישיים 
מקינון היא לסבית צמחונית.
היא הייתה במערכת יחסים עם הצלמת והשחקנית ג'קי אבוט. בזמן שהעניקה לאלן דג'נרס את פרס קרול ברנט בטקס פרסי גלובוס הזהב לשנת 2020, מקינון דיברה על היותה לסבית והודתה לדג'נרס על כך שהפכה את זה לפחות מפחיד עבורה לקבל את הנטייה המינית שלה בזמן שצפתה בסיטקום שלה "אלן".
בזמן שלמדה באוניברסיטת קולומביה, היא יצאה עם העיתונאית העתידית, בארי וייס.

 פילמוגרפיה 
 קולנוע 
ממוזער|שמאל|300px|קייט מקינון עם מילה קוניס בראיון על הסרט "המרגל שזרק אותי", 2018.
 שנה סרט תפקיד הערות2012 My Best Day הת'ר Hannah Has a Ho-Phase ניקי2014 שותפות לחיים טרייסי כדור חוץ  ויקי אלברכט2015טד 2 עצמה קיץ בסטטן איילנד  מיס באנדיני ג'וניוראחיות  סאם2016 אנגרי בירדס - הסרט סטלה / אווה דיבוב מוצאים את דורי אשתו של סטן הדג דיבוב מכסחות השדים ד"ר ג'יליאן הולצמן מאסטר מיינדס  ג'אנדיס גארטרל מסיבת השנה  מארי וויינטוס2017 לילה קשוח פיפהלרקודרג'ינהדיבובפרדיננד לופה דיבוב2018אין לך תחליף קייטמשפחה ג'ילהמרגל שזרק אותי מורגן פרימן2019 יסטרדיי דברה האמר פצצה ג'ס קאר2022ליגת DC סופר-פטסלולודיבובהקפסולהפולה2023ברביברבי המוזרה2025מיינקראפטרוז נגד רוזאיימיTBAIn the Blink of an EyeThe Lunch Witchגרנהילדה

 טלוויזיה 
 שנה תוכנית תפקיד הערות 2010-2007 The Big Gay Sketch Show  דמויות שונות 23 פרקים 2008 Mayne Street אולגה סוונסון הפרק "Parking Tickets" 2010 We Have to Stop Now אנג'לה הפרק "Celesbianism" Concierge: The Series מרי 30 פרקים Vag Magazine  בת'אני סדרת רשת; 6 פרקים 2011-2010 Robotomy דמויות שונות דיבוב; 5 פרקים 2016-2010 The Venture Bros. ניקי ומרגרט פיקטל / דמויות שונות דיבוב; 10 פרקים 2011 The Back Room סוזן בויל הפרק "Todd Barry" The 40 Year-Old 20 Year-Old קייט 5 פרקים 2012–2022 סאטרדיי נייט לייב ג'סטין ביבר / אלן דג'נרס / הילרי קלינטון / אנגלה מרקל / שאקירה / אד שירן / דמויות שונות צוות השחקנים הראשי2013צעצוע של סיפור: ההסתבכותחתולת פזדיבוב; סרט טלוויזיה קצר של ABC Hudson Valley Ballers רק ג'יימי (Just Jamie) 2 פרקים 2014 Comedy Bang! Bang! אפי וילאפולוס הפרק "Nick Offerman Wears a Green Flannel Shirt & Brown Boots" 2015-2014 The Awesomes לולה גולד / דמויות שונות דיבוב; 7 פרקים 2015 China, IL  סאנשיין דיבוב; 5 פרקים אוצרות שלפני המוות  דאלאס בודרו הפרק "That's Jazz" אנשים קשים  אברה קדגלאס הפרק "Pledge Week" Moonbeam City  פאנאש מילר דיבוב; הפרק "Lasers and Liars" 2016-2015 איש משפחה קארן גריפין / דמויות שונות דיבוב; 3 פרקים  2015-הווה טבע של חתול סקוויק דיבוב; 34 פרקים 2016 מאיה ומרטי  היידי קרוז פרק: "Jimmy Fallon & Miley Cyrus" משפחת סימפסון הטי מיי פרק:: "Gal of Constant Sorrow" 2017חברים מהקולג'שונהפרק: "All-Nighter"2018-2017, 2020אוטובוס הקסמים נוסע שובפיונה פליסיטי פריזלדיבוב; 27 פרקים2018רחוב סומסוםאמא אווזהפרק: "Elmo's Nursery Rhyme"2022ג'ו אקזוטיק נגד קרולקרול בסקיןמיני-סדרהTBAפרסי ג'קסון והאולימפייםאפרודיטהתפקיד מרכזי בעונה השלישית

 פרסים ומועמדויות 
ממוזער|שמאל|200px|קייט מקינון, 2018.
 שנה  פרס  קטגוריה  יצירה  תוצאה 2009 NewNowNext "סף התהילה": קומי  2010 ECNY הקומיקאי המתגלה  2012 Ashland Independent Film Festival  ציון לשבח על משחק באנסמבל: סרט באורך מלא My Best Day 2013 פרס אנטרטיינמנט ויקלי (EWwy) שחקנית המשנה הטובה ביותר בסדרה קומיתסאטרדיי נייט לייב  Gold Derby  פריצת השנה  Online Film & Television Association  הביצוע הנשי הטוב של השנה בסדרה 2014 American Comedy  שחקנית משנה בקומדיה - טלוויזיה  Behind The Voice Actors האנסמבל הקולי הטוב ביותר בספשל טלוויזיה Toy Story of Terror!  Dorian  "Wilde Wit"- האמן בעל האבחנות השנונות של השנה  Gold Derby מבצע המגוון הטוב ביותרסאטרדיי נייט לייב  Online Film & Television Association הביצוע הנשי הטוב של השנה בסדרה פרס אמי שחקנית המשנה הבולטת בסדרה קומית   מוזיקה ומילים מקוריות בולטות  סאטרדיי נייט לייב, על השיר "(Home For The Holiday (Twin Bed" 2015 Gold Derby מבצע המגוון הטוב ביותרסאטרדיי נייט לייב Online Film & Television Association הביצוע הנשי הטוב של השנה בסדרה  האנסמבל הטוב ביותר בתוכנית  פרס אמי שחקנית המשנה הבולטת בסדרה קומית 2016 Gold Derby מבצע המגוון הטוב ביותר Online Film & Television Association הביצוע הנשי הטוב של השנה בסדרה  האנסמבל הטוב ביותר בתוכנית  פרס אמי שחקנית המשנה הבולטת בסדרה קומית  פרסי בחירת מבקרי הטלוויזיה השחקנית הטובה ביותר בסדרה קומית   פרסי הירחון אדבוקט אישיות השנה של אדבוקט גמר פרסי USA Today הבדרן/נית של השנה  פרסי איגוד מבקרי הקולנוע האמריקאי השחקנית הטובה ביותר בסרט קומדיה מכסחות השדים  סקר המבקרים של IndieWire שחקנית המשנה הטובה ביותר  San Diego Film Critics Society  ביצוע הקומדיה הטוב ביותר Women Film Critics Circle  שחקנית הקומדיה הטובה ביותר  גיבורת סרטי פעולה הטובה ביותר  האנסמבל הטוב ביותר 2017 פרס מבקרי הסרטים של סיאטל שחקנית המשנה הטובה ביותר  פרס בחירת הקהל שיתוף הפעולה האהוב בקומדיהסאטרדיי נייט לייב פרסי דוריאן  ההופעה המוזיקלית הטלוויזיונית של השנה  השנינות של השנה אמן השנה  Daytime Emmy Award שחקן בולט בתוכנית אנימציה  Nature Cat  פרס אמי שחקנית המשנה הבולטת בסדרה קומית סאטרדיי נייט לייב 2024פרס גילדת שחקני המסךהביצוע הטוב ביותר של צוות שחקנים בסרט קולנועברבי

 קישורים חיצוניים 

 Kanika Lal, Kate McKinnon reveals she was 'destitute' and 'unemployed' before landing her job on Saturday Night Live, 26 באוגוסט 2016, באתר הדיילי מייל




 הערות שוליים 



קטגוריה:סאטרדיי נייט לייב
קטגוריה:שחקניות קולנוע וטלוויזיה אמריקאיות
קטגוריה:קומיקאיות אמריקאיות
קטגוריה:חקייניות אמריקאיות
קטגוריה:מדבבות אמריקאיות
קטגוריה:שחקנים להט"בים אמריקאים
קטגוריה:בדרנים להט"בים
קטגוריה:שחקניות לסביות אמריקאיות
קטגוריה:זוכי אמי בפריים טיים: שחקנית משנה בקומדיה
קטגוריה:בוגרות אוניברסיטת קולומביה
קטגוריה:אמריקאיות שנולדו ב-1984
קטגוריה:אמריקאים שנולדו ב-1984